open-index/open-wikipedia-markdown huggingface dataset:
Vincas Gudukas

**Vincas Gudukas** (1947 m. balandžio 14 d. Alytaus raj. – 2016 m. vasario 20 d.) – Lietuvos ir Alytaus rajono savivaldybės politinis bei visuomenės veikėjas.

## Biografija
1965 m. baigė Merkinės vidurinę mokyklą, 1972 m. baigė Vilniaus universiteto Medicinos fakultetą, urologas, medicinos mokslų daktaras, karo mokslų kandidatas, docentas, aukščiausios klasės karo chirurgas-urologas (1979 m. Maskva), pirmos kategorijos vaikų chirurgas (1982 m. Vilnius), Vilniaus universiteto dėstytojas. Alytaus apskrities S. Kudirkos ligoninės Konsultacijų poliklinikos gydytojas urologas.

Nepartinis. 1990–1995 m. Alytaus rajono tarybos deputatas, sveikatos ir socialinių reikalų komiteto pirmininkas. 1995–1997 m. Alytaus rajono savivaldybės tarybos narys, administracinės komisijos pirmininkas. 1997–2000 m. Alytaus rajono savivaldybės tarybos narys, 1997–2000 m. Alytaus rajono savivaldybės meras ir mero pavaduotojas.

Lietuvos Atsargos karininkų sąjungos narys, medicinos tarnybos dimisijos pulkininkas (2012-04-24). Sklandymo sporto meistras (1979 m. Maskva), atliko 127 šuolius su parašiutu ir 4 eksperimentinius šuolius su katapulta iš 10 000 ir 15 000 metrų aukščio.

Sutuoktinė Jadvyga, vaikai  Marijus, Evaldas.

Mirė 2016 m. vasario 20 d. dalyvaujant pėsčiųjų žygyje Lazdijų rajone. Pirminiais duomenimis sustojo širdis.

## Įvertinimas
* 1992 m. Sausio 13-osios atminimo medalis;
* 2005 m. Vyčio Kryžiaus ordino medalis;
* 2008 m. S. Dariaus ir S. Girėno atminimo medalis;
* 2016 m. Lietuvos kariuomenės kūrėjų savanorių medalis.

## Šaltiniai
Baroko muzika

**Baroko muzika** – baroko epochos muzikos stilius.

## Istorija
Apie XVII a. pradžią Renesanso epochą pamažu pradėjo keisti **barokas** ( – įmantrus, vingrus), pradžią gavęs Italijoje, Romos mieste, iš ten paplito po visą Europą. Barokas tęsėsi iki XVIII a. pabaigos.

## Baroko bruožai
Baroko muzika labai iškilminga ir didinga, stengiamasi apstulbinti klausytoją didybe, įtikinti, kad baroko muzika – tai dievų muzika. Baroko muzikoje vyrauja dideli chorai, orkestrai (dažnai iki 5 orkestrų vienu metu), stiprių balsų solistai. Labai paplitę didelės apimties kūriniai (kantatos, ''requiem'', pasijos, ir t. t.).
   
Buvo paplitę šie žanrai:
* opera,
* ''concerto grosso'',
* fuga,
* siuita,
* sonata,
* simfonija,
* preludas,
* pasakalija,
* oratorija.
Baroko muzikoje labai mėgstamas improvizacijos menas. Populiarūs styginiai instrumentai. Tuo
laikotarpiu susiformavo dabartinė (penkialinijinė) natų rašyba. Melodijos, ypač jų pabaigos pagražinamos daugybe šalutinių melodijų (foršlagai, trelės ir t. t.). Melodijų linijos pinasi tarpusavyje, sudarydamos painų derinį, kuriam suprasti reikia turėti gerą muzikinį išsilavinimą.

XVIII a. pradžioje vėlyvojo Baroko metu muzika tampa grakštesnė, žaismingesnė, subtilesnė.
Tokia muzika vadinama Rokoko muzika ir dažnai atliekama klavesinu.

## Žymiausi kompozitoriai

Žymiausi to meto kompozitoriai ir jų kūriniai:

* Klaudijus Monteverdis (1567–1643),*Vespers*;
* Henris Perselis (1659–1695), opera *Didonė ir Enėjas*;
* Johanas Pachelbelis (1653–1706), *Kanonas D-dur*;
* Antonijus Vivaldis (1678–1741), koncertų ciklas *Metų laikai*, kantata *Gloria*;
* Georgas Frydrichas Hendelis (1685–1759), siuita *Vandens muzika* ;
* Johanas Sebastijanas Bachas (1685–1750), *Tokata ir fuga d-moll, Mišios h-moll, Brandenburgo koncertai*;

Tuo metu gyveno ir smuikus meistravo Antonijus Stradivarijus.

Lietuvių kompozitoriai:
* V. Šamotulietis
* K. Bazilikas
* M. Gomulka
* L. Marencijus
Dirvoninis dobilas

**Dirvoninis dobilas** (*Trifolium aureum*) – pupinių (*Fabaceae*) šeimos vienametis, kartais dvimetis, 10-40 cm aukščio augalas.

Stiebas status arba kylantis, dažniausiai nuo pat pamato išsišakojęs, plaukuotas. Lapai pražanginiai, trilapiai. Žiedai iš pradžių 4-5 mm ilgio, peržydėję 6-7 mm ilgio, po 40-70 susitelkę į tankias galvutes. Vainikėlis geltonas, peržydėjęs gelsvai rudas arba rusvas, blizgantis. Ankštys 2 mm ilgio, apie 2 mm ilgio, apie 1,5 mm pločio, suplotos. Sėklos gelsvai rudos, su žalsvu pagrindu arba ištisai rudos.

Žydi birželio-liepos mėnesiais.

Auga sausose pievose, dirvonuose, pamiškėse, miškų aikštelėse. Mėgsta lengvus dirvožemius. Paplitęs visuose rajonuose, bet apyretis.

Vaistinei žaliavai vartojami žiedai. jie pjaunami augalams žydint. Žieduose yra glikozidų, eterinio aliejaus, iki 26,3 mg% askorbino rūgšties, karotino, E ir B gupės vitaminų, alkaloidų, dervų, riebalų, izoflavonų, biochinino A, pigmentų, mineralinių medžiagų.

Dirvoninis dobilas yra medingas, pašarinis augalas, vartojamas kaip arbatos pakaitalas.
Pietro Loredan

**Pietro Loredan** (* apie 1482, † 1570 m. gegužės 5 d.) – italų kilmės politikas, Venecijos valdovas.

Pietro Loredan vertėsi prekyba, ėjo *Podestà* pareigas Veronoje, tačiau ilgą laiką neužėmė jokių svarbių pareigų Respublikoje. Jo išrinkimas į kunigaikščio (*doge*) pareigas jam buvo staigmena. Loredan tuomet buvo 85 m. Konklava tęsėsi 2 savaites, buvo 76 rinkiminiai turai.

1567–1570 Pietro Loredan buvo Venecijos kunigaikštis.
Pietro Loredan buvo vedęs Lucrezia Cappello, susilaukė sūnaus Alvise Loredan.
Francisco de Miranda

**Sebastián Francisco de Miranda Rodríguez** (g. 1750 m. kovo 28 d. Karakasas – m. 1816 m. liepos 14 d. Cádiz) – Venesuelos politikas, revoliucionierius, aukšto rango karininkas (generalisimas).

Rodrigezas kovojo už Ispanijos kolonijų Amerikoje Nepriklausomybę bei susijungimą. Nepaisant nesėkmingų pastangų Miranda laikomas vėlesnių politikų bei kovotojų (kaip Simonas Bolivaras bei kitų), kurių dėka iškovota (politinė) nepriklausomybė nuo Ispanijos, pirmtaku.
Izraelio ambasados Buenos Airėse sprogdinimas

**Izraelio ambasados Buenos Airėse sprogdinimas** – teroristinis aktas prieš Izraelio ambasadą Argentinoje, Buenos Airėse, įvykdytas 1992 m. kovo 17 d. Pikapas, prikrautas sprogmenų ir vairuojamas savižudžio sprogdintojo, trenkėsi į ambasados fasadą, Arojo (*Arroyo*) ir Suipačios (*Suipacha*) gatvių kampe. Sprogmenims sprogus, sugriuvo ambasada, gretimai buvusi katalikų bažnyčia ir mokykla. Žuvo keli Izraelio piliečiai, bet dauguma aukų – eiliniai argentiniečiai; didelė dalis jų – vaikai. Iš viso žuvo 29 žmonės, sužeista 242. Iki 1994 m. AMIA sprogdinimo, tai buvo kruviniausias teroristinis aktas Argentinos istorijoje.

Sprogdinimo organizatoriai greičiausiai buvo vadinamojo *[[Triple Frontera]]* (Trigubos sienos) regiono, kur aktyvi teroristinių organizacijų veikla. Atsakomybę už teroro aktą prisiimė Islamo Džihado organizacija. Dėl išpuolio apkaltintas ir nuteistas Imad Mugniyah.

Dabar, buvusios ambasados vietoje, įrengta memorialinė aikštė, pastatytas paminklas. Aukų pavardės užrašytos ispanų ir hebrajų kalbomis. Kasmet, kovo 17 d., aikštėje vyksta įvykio minėjimas.
2006 m. Mumbajaus traukinių sprogimai

2006 m. liepos 11 d. 11 minučių intervale **Mumbajaus traukiniuose buvo susprogdintos** septynios bombos. Sprogmenys detonavo požeminiuose ir priemiestiniuose perpildytuose traukiniuose ir nužudė 209 žmones ir virš 700 sužeidė. Šie išpuoliai nusinešė daugiausia žmonių gyvybių nuo sprogimų virtinės Mumbajuje 1993 metais, kai žuvo daugiau kaip 250 žmonių. Aštuntąją bombą Indijos saugumo pajėgoms pavyko nukenksminti.

## Detalės
Sprogimai prasidėjo 18:25 (vietos laiku) Mombaujaus Matungos geležinkelio stotyje ir griaudėjo  ištisas 11 minučių, kai traukiniuose buvo daugiausia keleivių po darbų prasidėjusią piko valandą. 

Septyni sprogimai, nusinešę daugelio žmonių gyvybes, vyko miesto ir priemiesčių geležinkelio stotyse „Matunga“, „Jogeshwari“, „Borivali“, „Bhayendar“, „Khar“, „Santa Kruz“ ir „Mahim“. 

Šie išpuoliai Mumbajuje įvykdyti prabėgus kelioms valandoms nuo išpuolio Kašmyre, Šrinagare, kur įtariami islamo kovotojai nužudė septynis žmones, kurių šeši buvo turistai, tačiau Indijos vidaus reikalų sekretorius V. K. Duggal paneikė bet kokius ryšius tarp šių dviejų tragedijų.

Manoma, kad teroristinį aktą įvykdė grupuotė „Lashkar-e-Taiba“ („Pamaldžiųjų kariaunos“) ir Indijos studentų islamo judėjimas „Students Islamic Movement of India“ (SIMI).

## Nusikaltėliai
Policija išaiškino šiuos nusikaltimą atlikusius asmenis: Kamal Ahmed Mohammad Vakil Ansari, Tanvir Mahommad Ansari, Zamir Ahemd Latif Chabiwala, Sohail Mehmood Sheikh, Faisal Atur Rehman Sheikh, Muzzamil Ataur Rehman Sheikh, Ehtesham Siddiqui, Majid Mohd. Shafi, Asif Khan Bashir Khan alias Junai, Abdul Wahid Din, Naved Hussain Khan.

## Nuorodos
* Fotoreportažas pagal *[[BBC]] naujienų agentūrą*
Michael Hayden

**Michael Vincent Hayden** (g. 1945 m. kovo 17 d. Pitsburge) – amerikiečių karininkas, JAV karinių orų pajėgų generolas, saugumo tarnybos vadovas, CŽV direktorius (nuo 2006 m. gegužės 30 d.).

1999–2005 m. generolas leitenantas Hayden buvo Nacionalinės saugumo agentūros (*[[National Security Agency]]*) direktorius, CSS vadovas.

2005 balandžio mėn. – 2006 m. gegužės mėn. generolas Michael V. Hayden buvo pirmasis Nacionalinės žvalgybos direktoriaus pavaduotojas.

Hayden vedęs, su žmona Jeanine turi 3 vaikus.

## Nuorodos
* ''Air Force'' Biografija
* NSA tinklalapis Biografija
George Tenet

**George John Tenet** (g. 1953 m. sausio 5 d. Niujorke) – amerikiečių saugumo tarnautojas, buvęs CIA direktorius.

George Tenet, graikų imigrantų sūnus, augo Kvinse (Niujorkas), lankė valstybinę mokyklą, dirbo šeimos valdomame greito maisto restorane.

1995 m. birželio mėnesį Tenet paskirtas CŽV direktoriaus pavaduotoju.

1997 m. liepos 11 d. d – 2004 m. liepos 11 d. Tenetas vadovavo CŽV tarnybai.
Sigutis Obelevičius

**Sigutis Obelevičius** (1959 m. rugpjūčio 2 d. Pažardyje, Kaišiadorių rajone – 2024 m. rugpjūčio 11 d. Traupyje, Anykščių rajono savivaldybėje) – pedagogas, Anykščių rajono savivaldybės politinis ir visuomenės veikėjas.

## Biografija

1977 m. baigė Trakų sporto mokyklą–internatą, 1982 m. – Vilniaus pedagoginį institutą.

1982–1984 m. Molėtų rajono Dapkūniškių pagrindinės mokyklos mokytojas, 1984–1988 m. – direktorius. 1988–2003 m. Anykščių rajono Traupio pagrindinės mokyklos direktorius, biologijos mokytojas ekspertas.

2003–2007 ir 2015–2019 m. Anykščių rajono savivaldybės mero pavaduotojas, 2007–2015 m. ir 2019–2023 m. – Anykščių savivaldybės meras.

Nuo 1995 m. iki mirties buvo Anykščių rajono savivaldybės tarybos narys.

1985–1988 m. TSKP, nuo 1996 m. Tėvynės sąjungos narys, nuo 2001 m. TS Anykščių skyriaus pirmininkas.

Lietuvos gamtinės įvairovės išsaugojimo draugijos pirmininkas, Lietuvos dendrologų draugijos tarybos narys, Lietuvos mikologų draugijos narys, Lietuvos retųjų augalų pažinimo ir globos klubo „Medumėlė“ tarybos narys. Šalia Traupio mokyklos 1989 m. įkūrė mokyklos botanikos sodą. Apie 300 mokslinių ir mokslo populiarinimo straipsnių autorius.

Žmona Alytė (g. 1964 m.), dukterys Sigita (g. 1986 m.) ir Ginta (g. 1987 m.), sūnūs Mindaugas (g. 1989 m.) ir Žygimantas (g. 1992 m.).

## Bibliografija

* Nuostabus augalų pasaulis,
* Uogos,
* Miesto medžiai,
* Pakruojo rajono gamta,
* Molėtų rajono retieji augalai,
* Rokiškio krašto gamta, bendraautoris,
* Utenos krašto gamta, bendraautoris,
* Širvintų krašto gamta, bendraautoris,
* Jonavos krašto gamta, bendraautoris,
* Kaukinės draustinis, bendraautoris,
* Šiaulių rajono gamta, bendraautoris,
* Ekologinio ugdymo sūkuriuose, bendraautoris,
* Raseinių rajono gamta, bendraautoris

## Įvertinimas
* 2001 m. Valdo Adamkaus premija už aplinkosauginę veiklą.
* 2025 m. Traupyje atidengtas paminklinis akmuo su užrašu: „Sigučio Obelevičiaus botanikos sodas“.

## Šaltiniai
Rolandas Jurkėnas

**Rolandas Jurkėnas** (g. 1971 m. gegužės 4 d. Anykščiuose) – Lietuvos gydytojas, Anykščių rajono savivaldybės politinis bei visuomenės veikėjas.

## Biografija
1989 m. baigė Anykščių Antano Vienuolio vidurinę mokyklą. 1995 m. baigė Kauno medicinos institutą, gydytojas. Nuo 2000 m. Anykščių rajono savivaldybės pirminės sveikatos priežiūros centro ir Anykščių ligoninės gydytojas chirurgas.

Tėvynės sąjungos Anykčių rajono skyriaus narys.
2003–2007 m., 2007–2011 m. ir nuo 2011 m. Anykščių rajono savivaldybės tarybos narys.

Sutuoktinė Aušra, vaikai Martynas, Matas, Arnas.

## Šaltiniai
Nacionalinio saugumo agentūra

**Nacionalinio saugumo agentūra** (, **NSA**) – JAV institucija, didžiausia pasaulyje žvalgybos tarnyba. 

NSA administracinėje bei techninėje srityje yra pavaldi Gynybos departamentui, operacine prasme – JAV Nacionaliniam saugumo patarėjui.

## Nuorodos
* NSA svetainė
Giedrutis Klimkevičius

**Giedrutis Klimkevičius** (g. 1950 m. kovo 6 d. Dauguose) – Lietuvos ir Anykščių rajono savivaldybės politinis bei visuomenės veikėjas.

## Biografija
1968 m. baigė Daugų vidurinę mokyklą, 1974 m. – Kauno medicinos institutą, gydytojas. 1975–1982 m. buvo Anykščių rajono centrinės ligoninės Chirurgijos skyriaus gydytojas ordinatorius. Nuo 1987 m. Anykščių ligoninės chirurginio skyriaus vedėjas.

Tėvynės sąjungos narys. 1990–1995 m. Anykščių rajono tarybos deputatas, 1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Anykščių rajono savivaldybės tarybos narys.

Sutuoktinė Vaida, vaikai Jūratė, Arūnas.

## Šaltiniai
Vytautas Bernatavičius

**Vytautas Bernatavičius** (g. 1958 m. gegužės 7 d. Usoljė Sibirskojė, Irkutsko srityje, Rusija) – Lietuvos ir Anykščių rajono savivaldybės politinis bei visuomenės veikėjas.

## Biografija
1958 m. kartu su tėvais grįžo iš tremties į Lietuvą. 1964–1968 m. mokėsi Leščių pradinėje mokykloje, 1968–1975 m. – Ariogalos vidurinėje mokykloje. 1980 m. baigė Kauno politechnikos institutą, inžinierius.

1980–1983 m. dirbo Utenos politechnikume dėstytoju. 1983–1992 m. buvo Anykščių vėlimo fabriko „Spartakas“ vyriausiasis mechanikas, 1992–1995 m. dirbo uždarosios akcinės bendrovės „Salateksas“ direktoriumi. 1995 m. dirbo akcinėje bendrovėje „Anykščių varis“.

1995–1997 m. Anykščių rajono savivaldybės mero pavaduotojas, nuo 1997 m. AB Vilniaus bankas, AB SEB Vilniaus bankas Anykščių filialo direktorius, 2008 m. AB SEB bankas Ukmergės ir Anykščių filialo skyriaus vadovas.

Tėvynės sąjungos narys. 1990–1995 m. Anykščių rajono tarybos deputatas, 1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Anykščių rajono savivaldybės tarybos narys.

Anykščių vadovų klubo prezidentas, vėliau narys, klubo „Anykščių senjorai“ valdybos narys. Sutuoktinė Danutė, vaikai Giedrė, Arūnas, Milda.

## Šaltiniai
Nacionalinės žvalgybos direktorius

**Nacionalinės žvalgybos direktorius** (, *DNI*) – JAV institucinė pareigybė, turinti (Vyriausybės) kabineto nario statusą.

## Pavaldžios tarnybos
Nacionalinės žvalgybos direktorius – JAV žvalgybos bendruomenės (*United States Intelligence Community*), sudarytos iš 16 atskirų JAV saugumo tarnybų, vadovas.
* Centrinė žvalgybos valdyba (*Central Intelligence Agency, CIA*),
* Prie gynybos departamento (*[[Department of Defense]]* esančios tarnybos (šiuo metu 8, 2007 m.):
** JAV kariuomenės žvalgyba (*US Army Intelligence*),
** JAV karinių jūrų pajėgų žvalgyba (*Office of Naval Intelligence*),
** JAV karinių oro pajėgų žvalgybos tarnyba (*Air Intelligence Agency*),
** Jūrų laivyno korpuso žvalgyba (*Marine Corps Intelligence Activity*),
** Gynybos žvalgybos agentūra (*Defense Intelligence Agency, DIA*),
** Nacionalinė saugumo agentūra (*National Security Agency, NSA*),
** Nacionalinis tyrimų biuras (*National Reconnaissance Office, NRO*),
** Nacionalinė geožvalgybos agentūra (*National Geospatial-Intelligence Agency, NGA*);
* Federalinis Tyrimų Biuras (*Federal Bureau of Investigation, FBI*)
* JAV nacionalinio saugumo departamentas (*Department of Homeland Security*): jam pavaldžios žvalgybos tarnybos (skaičius – 2, 2007 m.):
** JAV pakrančių apsaugos žvalgyba (*U. S. Coast Guard Intelligence*),
** Informacijos analizės ir infrastruktūros apsaugos direktoratas (*Directorate of Information Analysis and Infrastructure Protection*);
* Energetikos, Užsienio reikalų bei Finansų ministerijų padaliniai:
** Žvalgybos biuras (*Office of Intelligence,, IN*),
** Žvalgybos ir tyrimų biuras (*Bureau of Intelligence and Research, INR*),
** Kovos su terorizmu bei finansinės žvalgybos biuras (*Office of Terrorism and Financial Intelligence, INF*).

DNI koordinuoja bei integruoja žvalgybos tinklo (*Intelligence Community*) veiklą, pataria JAV Prezidentui bei Nacionalinio saugumo tarybai žvalgybos klausimais.

## Nuorodos
* DNI tinklalapis
James Jesus Angleton

**James Jesus Angleton** (slapyvardis „the Kingfisher“, g. 1917 m. gruodžio 9 d. – m. 1987 m. gegužės 12 d.) – amerikiečių žvalgybininkas bei kontražvalgybininkas.

James Jesus Angleton buvo ilgametis CŽV kontražvalgybos padalinio (*Associate Deputy Director of Operations for Counterintelligence/ADDOCI*) vadovas.
Ryszard Kukliński

**Ryszard Jerzy Kukliński** (1930 m. birželio 13 d. Varšuvoje – 2004 m. vasario 11 Tampoje) – lenkų karininkas (pulkininkas), CŽV agentas (slapyvardis *Jack Strong*).

CŽV direktorius William Casey laiške JAV Prezidentui Ronald Reagan rašė: „Joks kitas žmogus pasaulyje per paskutinius 40 metų komunizmui nepakenkė taip, kaip šitas lenkas“.

## Nuorodos

* Apie Kuklinskį
Grace Hopper

**Grace Brewster Murray Hopper** (g. 1906 m. gruodžio 9 d. Niujorke – 1992 m. sausio 1 d. Arlingtone) – JAV informatikė, IT pionierė, JAV karinių jūrų pajėgų kontradmirolė; pirmoji moteris, kuriai buvo suteiktas toks aukštas karinių jūrų pajėgų laipsnis.

## Literatūra

* Williams, Kathleen Broome: *Grace Hopper: admiral of the cyber sea.* – Annapolis, Md: Naval Institute Press, 2004

## Šaltiniai

## Nuorodos
* http://ei.cs.vt.edu/~history/Hopper.Danis.html 
* http://www-gap.dcs.st-and.ac.uk/~history/Mathematicians/Hopper.html
Prima Petrylienė

**Prima Petrylienė** (g. 1929 m. rugpjūčio 17 d. Sungailoje) – Lietuvos ir Anykščių rajono politinė bei visuomenės veikėja.

## Biografija

1937–1946 m. mokėsi Skiemonių pradžios mokykloje ir progimnazijoje. 1946–1950 m. mokėsi Anykščių gimnazijoje.

1951–1957 m. buvo kalinama Taišeto, Karagandos ir Balchašo lageriuose. 1957–1960 m. namų šeimininkė. 1960–1984 m. dirbo Tauragės skaičiavimo mašinų elementų gamyklos darbininke, tiekėja, tiekimo skyriaus vadovė. 1984–1994 m. dirbo Tauragės rajono poliklinikos sanitare, akių ligų kabineto medicinos seserimi.

Lietuvos politinių kalinių ir tremtinių sąjungos Anykščių skyriaus pirmininkė.

Tėvynės sąjungos narė. 2000–2003 m. ir nuo 2007 m. Anykščių rajono savivaldybės tarybos narė.

2010 m. suteiktas Anykščių rajono garbės pilietės vardas.

## Apdovanojimai

* 2008 m. Ordino „Už nuopelnus Lietuvai“ Didysis kryžius
* 2008 m. Ordino „Už nuopelnus Lietuvai“ Komandoro didysis kryžius
* 2010 m. Vyčio Kryžiaus ordino Didysis kryžius

## Šaltiniai
Jonas Sapiega

**Jonas Kazimieras Sapiega vyresnysis** ( m. 1730 m. vasario 22 d. Ravičiai) – LDK didikas, Sapiegų giminės atstovas, Abiejų Tautų Respublikos bei Rusijos karvedys, Lietuvos didysis etmonas (1708–1709 m.), Rusijos generolas feldmaršalas (1726 m.).

Mokėsi Grace (dabar – Austrija), domėjosi karyba.

|-
Generolas feldmaršalas

**Generolas feldmaršalas** – aukščiausias karinis laipsnis Vokietijos, Austrijos bei Rusijos sausumos kariuomenėje.

Įvestas XVI a. Vokietijoje; Rusijoje – 1699 m. (Petras I).
Carizmo laikotarpiu generolo feldmaršalo laipsnis suteiktas tik 64 asmenims.

Prancūzijoje prilygsta maršalo (maršalas generolas) laipsniui.

Kurį laiką Rusijoje egzistavo generolo feldmaršal-leitenanto laipsnis, kurį turėdavo generolo feldmaršalo pavaduotojas.

## Nuorodos
* Д.Н. Бантыш-Каменский  Rusijos generolų feldmaršalų bei maršalų biografijos
Sala (galvos smegenys)

**Sala** () – galinių smegenų skiltis. Ji yra šoninės smegenų vagos dugne. Sala panaši į kūgį, kurį juosia žiedinė vaga (), atskirianti salos ilgąjį vingį (), esantį salos užpakalinėje dalyje, nuo trumpųjų vingių (), kurie sudaro salos priekinę dalį. Manoma, kad sala yra skonio žievinis centras.
Sniečkus

**Sniečkus** gali reikšti:

* Antanas Sniečkus (1903–1974), ilgametis Lietuvos komunistų partijos lyderis;
* Visagino miesto vardas 1977–1992 m.
Uodžiamosios smegenys

**Uodžiamosios smegenys** () – seniausia galinių smegenų dalis. Ši smegenų dalis atsakinga už kvapų atpažinimą, jų susiejimą su kitais pojūčiais ar objektais ir išmokimą apie anksčiau nežinotus kvapus. Jo sandara palyginus senovinė ir kiek primena reptilijų smegenis. Žievėje yra tik trys neuronų sluoksniai, tuo tarpu evoliuciškai jaunesnė smegenų žievė () turi šešis. Uodžiamosios smegenys gerai sujungtos su įvairiomis smegenų dalimis, greičiausiai taip sujungiant kvapų ir daugelio kitų pojūčių analizę..

Uodžiamosiose smegenyse skiriama centrinė ir periferinė dalys:

* Centrinė dalis: skliautinis vingis (), Amono ragas (), dantytasis vingis ().
* Periferinė dalis: uodžiamasis stormuo (), uoslės laidas (), uoslinis trikampis (), priekinė akytoji medžiaga.

## Šaltiniai
Skyrius (karyba)

**Skyrius** – karinis vienetas, įeinantis į būrio sudėtį ir susidedantis iš 6–12 kareivių. Skyriui vadovauja seržantai.

## Skyriai artilerijoje
### Pabūklo skyrius

**Pabūklo skyrius** (; *gun team*; ) - mažiausias artilerijos ugnies vienetas, ginkluotas artilerijos pabūklu. Pabūklo skyrius ugnies uždavinius atlieka kaip pabūklų būrio dalis arba savarankiškai. 

Pabūklo skyrių sudaro skyriaus vadas ir pabūklo skyriaus kariai (pabūklininkai). Kiekvienas skyriaus karys turi savo pareigas ir eilės numerį, pvz., pirmasis – taikytojas, antrasis – taikytojo padėjėjas, trečiasis – užtaisytojas, ketvirtasis – nustatytojas, penktasis – rekognoskuotės karys (žvalgas), šeštasis – užtaisininkas ir pan.

### Minosvaidžio skyrius
**Minosvaidžio skyrius** (; ) - mažiausias minosvaidžių padalinių ugnies vienetas, ginkluotas minosvaidžiu. Minosvaidžio skyrius ugnies uždavinius atlieka kaip minosvaidžių būrio dalis arba savarankiškai. 

Minosvaidžio skyrių sudaro skyriaus vadas ir minosvaidžio skyriaus kariai (minosvaidininkai). Kiekvienas skyriaus karys turi jam skirtas pareigas ir eilės numerį, pvz., pirmasis – taikytojas, antrasis – užtaisytojas, trečiasis – nustatytojas, ketvirtasis – padavėjas ir pan.

### Žvalgybos skyrius
*Žvalgybos skyrius* (; ) - artilerinės žvalgybos vienetas, sudarytas iš dviejų ar trijų žvalgybos grandžių. 

Pataisymas: atskirų žvalgybos skyrių artilerijos daliniuose nėra - yra tik rekognoskuotės kariai, žvalgantys ir žymintys numatytas ugnies pozicijas, bei kelius vedančius link jų, taip pat priešakiniai stebėtojai, kurie paprastai priskiriami pėstininkų padaliniams (kuopoms) - jų funkcija yra perduoti informaciją baterijos ugnies valdymo centrui (UVC), kuriuose gauti duomenys apdorojami ir toliau siunčiami ugnies uždaviniai () baterijoms.


Vaizdas:Schweizer Armee Füs Gr.jpg|Šveicarijos armijos pėstininkų skyrius ir pėstininkų kovos mašina *Mowag Piranha*
Vaizdas:Squadphoto.jpg|JAV penktojo jūrų pėstininkų pulko trečiojo bataliono pirmosios kuopos skyrius 2004 m. lapkričio 7 d. prieš mūšį Faludžoje
Vaizdas:20-mm-AA-cannon.gif|20 mm priešlėktuvinė patranka ir jos įgula (pabūklo skyrius), 1941 m.


## Šaltiniai
Skyrius (reikšmės)

Žodis **skyrius** gali reikšti:

* skyrius – sistematinės klasifikacijos biologijoje taksonominis rangas, žemesnis už karalystę ir aukštesnis už poskyrį bei klasę;
* skyrius – karinis vienetas, įeinantis į būrio sudėtį ir susidedantis iš 8–12 kareivių;
* skyrius – įstaigos ar panašios institucijos padalinys;
* skyrius – knygos ar panašaus leidinio teksto skirstymo vienetas;
* skyrius – kalbos dalis, bendrinis ar tikrinis daiktavardis.
Kristadelfai

**Kristadelfai** () – krikščioniška grupė, kurią XIX a. įsteigė Dr. John Thomas JAV. Šiuo metu narių ir bažnyčių (*eklezijų*) turi visame pasaulyje.

Kristadelfai turi ilgą netarnavimo armijoje praktiką. Jiems priklauso *Bible College*, *Aletheia College* . Bendruomenė leidžia labai daug literatūros, apie 1000 pavadinimų publikacijų . Nepriklausomi vertintojai priskaičiavo apie 50 000 narių visame pasaulyje.

Dažniausiai Kristadelfai kritikuojami dėl Trejybės atsisakymo .

## Tikėjimas
Pagrindinės jų tikėjimo tiesos yra šios:
* Biblija yra Dievo įkvėptas žodis
* Jėzus Kristus yra Dievo Sūnus, bet ne Dievas ir jis neegzistavo iki savo gimimo
* Kristus sugrįš į žemę ir įkurs čia Dievo karalystę
* Mirtis yra nebūtis. Atmetamas sielos nemirtingumas
* Pragaras – tai kapas
* Krikštas – pilnas suaugusio žmogaus panardinimas į vandenį
* Šv. Dvasia – ne asmuo, bet Dievo galia
* Šėtonas irgi nėra asmuo, o simbolis, žymintis žmonių nedorumą .

Kristadelfų įsitikinimai skiria juos nuo kitų krikščioniškų grupių. Pagrindinius tikėjimo pagrindus galima rasti knygoje „Bible Basics“, kuri išversta į daugiau nei 50 pasaulio kalbų, taip pat ir lietuvių („Biblijos Pagrindai“).

## Apeigos
Kristadelfai reguliariai susitinka, kad atliktų duonos laužymo ceremoniją, tuo prisimindami Jėzaus kančią ir mirtį. Susirenkama namuose ar kokioje nors kitoje patalpoje. Apeigos yra paprastos, tiesiog bandymas būti panašiems į I a. krikščionis. Nėra jokios centrinės valdžios: kiekviena eklezija yra autonominis vienetas.

## Išnašos
Užstatas

**Užstatas** – pinigų suma ar daiktas, kurį viena sutarties pusė palieka siekdama padengti galimas netesybas ar užtikrinti, kad sudarys sutartį. 

Duodant pinigus ar daiktą turi būti žodžiu ar raštu nurodoma kas tai, užstatas ar avansas. 

Užstatas skiriasi nuo avanso tik tuo, kad užstato pateikėjui nevykdant įsipareigojimų ar atsisakius sudaryti sandorį, visas užstatas lieka pas kitą pusę, o avansas tokiu atveju turi būti grąžinamas.
Užstatas yra būtinas, imant lombardinį kreditą lombarde.  

## Taip pat skaitykite
* Lombardas
Okuno taisyklė

**Okuno taisyklė** – taisyklė, aprašanti priklausomybę tarp bedarbystės ir bendrojo vidaus produkto augimo. Pagal šią taisyklę, bedarbystei padidėjus 1 %, bendrasis vidaus produktas sumažėja 2–3 %. Pavadintas amerikiečio Arthur Okun vardu.

(Y-Y*)/Y*=-B(u-u*)
: Y – faktinis Bendrasis vidaus produktas
: Y* – potencialus Bendrasis vidaus produktas
: u – faktinis bedarbystės lygis
: u* – normalus bedarbystės lygis
: B – empirinis jautrumo koeficientas (apie 2–3 %)

Oukeno taisyklės atvejis:

(Y-Y*)/Y*=3\%-2\%*(u-u*)
: Y ir u – einamaisiais metais
: Y* ir u* – praeitais metais

## Nuorodos
* Oukeno kreivė
Guntas

**Guntas** () – upė Tadžikistane, Kalnų Badachšane, Pamyro kalnuose; Piandžo dešinysis intakas. Prasideda kalnų ledynuose, teka į vakarus. Aukštupyje vadinamas **Aličūru** (*Аличур*). Prateka Jašilkulio ežerą. Įteka į Piandžą ties Chorogu.

Guntas labai slenkstėtas, todėl mėgstamas plaukiotojų baidarėmis. Žemupyje įrengta hidroelektrinė.

## Šaltiniai
GS Īraklī́s

**Salonikų „Iraklis“** – Graikijos futbolo klubas iš Salonikų.

## Istorija
1908 m. buvo įkurtas klubas, kuris pavadintas **Macedonikos Gymnasticos Syllogos**. O vėlesniais metais buvo žinomas įvairiais pavadinimais. 2019 m. **AEP Iraklis** žlugo.

### GS Īraklī́s
Tais pačiais metais (2019) įkurtas naujadaras **Gymnastikos Syllogos Thessalonikis Iraklis**.

2022–2023 m. rungtyniavo Antrojoje Superlygoje.

## Pasiekimai

* Balkanų taurės laimėtojas (1984 m.)

## Sezonai

|}
### [[UEFA]] varžybos

|}

## Išnašos

## Nuorodos
* Oficiali klubo svetain
* SOCCERWAY
* FLASHSCORE
* Transfermarkt
* Globalsportsarchive
Antgumburis

**Antgumburis** () – tarpinių smegenų () dalis. Jis ribojasi su gumburu ir keturkalniu.

Stambiausia antgumburio dalis – kankorėžinė liauka, kuri yra vagoje tarp keturkalnio viršutinių kalnelių. Ji sintetina melatoniną, kuris veikia lytinių liaukų funkciją ir slopina estrogenų sintezę. Epifizė susijusi su bioritmu.
AÓ Kérkyra

**Kerkyros AÓ** – Graikijos futbolo klubas iš Kerkyros.

## Istorija
Klubas įkurtas 1969 m. Rungtyniavo žemesniuose divizionuose. 2004 m. debiutavo aukščiausioje lygoje.

## Pasiekimai

## Sezonai

|}

## Lietuviai
* Ernestas Šetkus, saugas, 2014–2015 m.

## Išnašos

## Nuorodos
* Oficiali klubo svetainė
Smegenų kojytės

**Smegenų kojytės** () – vidurinių smegenų dalis. Jos matomos smegenų pamato paviršiuje. Tai du stori velenėliai, prasidedantys nuo tilto ir pasibaigiantys pusrutuliuose. Tarp kojyčių yra duobė (*fossa interpeduncularis*). Šios duobės dugne daug kraujagyslių. Jis vadinamas užpakaline akytąja medžiaga (*substantia perforata posterior*). Čia į smegenų pavršių išeina trečiosios galvinių nervų poros – judinamojo akies nervo (*nervus oculomotorius*) šaknelės.
AÉ Lárisa

**Larisos AÉ** – Graikijos futbolo klubas iš Larisos. 

## Istorija
Klubo ištakos siekia 1964 m., kai įkurtas AE Larissa klubas. 

2011–2012 m. sezone žaidė Beta Ethniki (tuomet buvo antra pakopa). 2022–2023 m. rungtyniavo Antrojoje Superlygoje.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Keturkalnis

**Keturkalnis** () – vidurinių smegenų dalis. Jis yra dorsaliau smegenų kojyčių, po didžiosios smegenų jungties sustorėjimu. Keturkalnį sudaro dvi poros kalnelių – du viršutiniai ir du apatiniai (). Keturkalnius vieną nuo kito skiria skersai ir išilgai einančios vagos. Nuo kiekvieno kalnelio prasideda keturkalnio kalnelių kojytės (). Viršutinių kalnelių kojytės pasibaigia tarpinių smegenų šoniniame keliniame kūne, apatinių – vidiniame keliniame kūne. Užpakalyje apatinių kalnelių išeina ketvirtosios galvinių nervų poros – skridininio nervo () šaknelės, kurios nueina į smegenų pamato paviršių smegenų kojyčių šoniniu kraštu. Viršutiniuose keturkalnio kalneliuose yra vienas iš požievinių regos centrų (kiti šoniniame keliniame kūne ir gumburo pagalvėje), o apatiniuose – vienas iš klausos požievinių centrų (kitas vidiniame keliniame kūne).
Ghaghra

**Ghaghra** arba ***Gogra*** () – upė Tibete, Indijoje ir Nepale; Gangos kairysis intakas. Prasideda Tibeto kalnyne, kur vadinama ***Kungčao***. Tada teka į pietus per Nepalą, kur vadinama ***Karnale*** (), ten giliais tarpekliais kerta Himalajus. Toliau teka į pietryčius Indo-Gangos lyguma. Ties Čhapra įteka į Gangą.

Ghaghra yra ilgiausia Nepalo upė ir vienas ilgiausių Gangos intakų.

Didžiausi intakai – Raptis, Babajus (kairieji), Mahakalė (dešinysis).

Pavasarį–vasarą patvinsta, neretai sukelia didelius potvynius. Ghaghros vanduo naudojamas drėkinimui. Žemupys laivuojamas.

Prie Ghaghros įsikūrę šie didesni miestai: Faizabadas, Ajodhija, Dohrigatas, Tanda (Indija).
Browning M2 kulkosvaidis

**Browning M2 kulkosvaidis** – sunkusis kulkosvaidis, sukurtas 1921 m. amerikiečio Džono Brauningo, iškart po Pirmojo pasaulinio karo. Nuo savo pirmtako (M1919) skyrėsi skysčiu aušinamu vamzdžiu. Vos tik sukurtas, jis buvo pramintas „Mano dviakiu“ () arba „penkiasdešimtu kalibru“ () dėl jo kalibro. Jis naudoja 12,7 mm (.50 colio) kalibro šovinius, tačiau kai kurios modifikacijos šaudo ir kitokia amunicija.

Kulkosvaidis kai kuriose šalyse naudojamas iki dabar – kaip pėstininkų ginklas, taip pat ir sraigtasparniuose, naikintuvuose, bombonešiuose, karo laivuose, patruliniuose pakrančių laivuose ir kitur. Dažniausiai jis naudojamas sudvigubintas kaip priešlėktuvinis kulkosvaidis (ypač laivuose, sraigtasparniuose ir kt.).

Ginklas sveria 32 kilogramus, o su trikoju – 58 kg. Šaudymo sparta – apie 500 šūvių per minutę. Efektyvus šaudymo atstumas – apie 1800 metrų. Kulka skrieja 930 m/s greičiu.

M2 kulkosvaidis buvo naudotas Antrajame pasauliniame kare, Vietnamo kare, Irako kare (operacijoje Audra dykumoje) ir kituose konfliktuose.
Andrea Bocelli

**Andrėja Bočelis** (g. 1958 m. rugsėjo 22 d. *Lajatico*, Toskanoje) – italų dainininkas (tenoras), dainų autorius ir kompozitorius.

Dainininkas visiškai apako nuo 12 metų dėl įgimtos glaukomos ir smūgio į galvą, žaidžiant futbolą.

Dainininko karjerą pradėjo dainuodamas duetu su kitu garsiu italų atlikėju Zucchero. 1994 m. Bocelli su daina *Il Mare Calmo Della Sera* laimėjo Sanremo muzikos festivalį. Tais pačiais metais debiutavo operoje (Džiuzepės Verdžio „Makbete“). Netrukus po to italas išleido savo debiutinį albumą „Il Mare Calmo della Sera“, kuris pasiekė palitininį lygį per kelias savaites. 1995 m. su daina *Con te partirò* San Reme užėmė 4 vietą.

Andrea Bocelli yra atlikęs daug pasaulinio garso duetų partijų: su Sarah Brightman (*Time to Say Goodbye*), Marta Sánchez (*Vivo Por Ella*), Laura Pausini (*Vivo Per Lei*) ir kt. Daugelis Bocelli singlų užėmė aukščiausias vietas radio stočių hitų sąrašuose. 2002 m. laimėjo du Pasaulio Muzikos apdovanojimus.

2006 m. atlikėjas įtikino savo gimtojo miestelio Lajatico valdžią pastatyti amifiteatrą „Teatro del Silenzio“. A. Bočelis yra šio amfiteatro garbės prezidentas ir kasmet vasarą atlieka koncertines programas. Kitu metu amfiteatras būna nenaudojamas.

2010 m. italo garbei Holivudo šlovės alėjoje buvo atidengta žvaigždė.

2020 m. balandžio 12 d. Italijoje siaučiant COVID-19 pandemijai A. Bočelis tuščioje Milano katedroje atliko koncertinę programą „Music For Hope – Live From Duomo di Milano“. Programa buvo tiesiogiai transliuojama „Youtube“ platformoje.

2020 m. pabaigoje italas išleido albumą „Believe“.

## Diskografija
* *II Mare Calmo Della Sera* (1994)
* *Bocelli* (1995)
* *Romanza* (1996)
* *Aria – The Opera Album* (1997)
* *Hymn for the World* (1997)
* *Viaggio Italiano* (1998)
* *Hymn for the World 2* (1998)
* *Sogno* (1999)
* *Sacred Arias* (1999)
* *Verdi* (2000)
* *La bohème* (2000)
* *Cieli di Toscana* (2001)
* *Sentimento* (2002)
* *Tosca* (2003)
* *Il trovatore* (2004)
* *Andrea* (2004)
* *Werther* (2005)
* *Amore* (2006)
* *Leoncavallo: Pagliacci* (2006)
* *Vivere: Best of* (2007)
* *Incanto* (2008)
* *My Christmas* (2009)
* *Passione* (2013)
* *Cinema* (2015)
* *[[Sì (Andrea Bocelli albumas)|Sì]]* (2018)
* *Believe* (2020)

## Nuorodos
* Oficiali svetainė

## Šaltiniai
Užtvara

**Užtvara** () – smegenų pusrutulių pamato mazgas. Tai pilkosios medžiagos plokštelė, esanti labiau į šoną nuo lęšinio branduolio (). Nuo jo užtvarą atskiria baltosios medžiagos juostelė – išorinė kapsulė (). Nuo salos skiria plonas baltosios medžiagos ruoželis – kraštinė kapsulė (lot. capsula extrema).
Kirminas (smegenys)

**Kirminas** () – smegenėlių vidurinė neporinė dalis. Iš kirmino šonų yra smegenėlių pusrutuliai (). Kirmino viduje, apsuptas plonu baltosios medžiagos sluoksniu, yra šelmeninis branduolys ().
Kazys Petkevičius (1926)

**Kazys Petkevičius** (1926 m. sausio 1 d. Steigviliuose, Pakruojo raj. – 2008 m. spalio 14 d. Kaune) – Lietuvos krepšininkas ir krepšinio treneris.

## Biografija
Vaikystę praleido Telšiuose, ten ir susidomėjo sportu. Mokėsi Telšių gimnazijoje, žaidė Telšių „Džiugo“ krepšinio komandoje. 1945–1949 m. studijavo Lietuvos Kūno kultūros institute (LKKI), įgijo fizinio lavinimo dėstytojo specialybę. 1951–1956 m. studijavo Leningrado Kūno kultūros instituto (KKI) aspirantūroje. 1956–1958 m. Leningrado KKI dėstytojas. 1958–1976 m. LKKI Žaidimų katedros dėstytojas.

### Žaidėjo karjera
Krepšininko karjerą pradėjo 1945 m. KKI komandoje, vėliau atstovavo Kauno „Žalgiriui“. 1946–1951 m. ir 1958 m. Lietuvos vyrų krepšinio rinktinės žaidėjas, žaidė 28 rungtynes, pelnė 111 taškų. 1947–1949, 1951 ir 1952 m. Lietuvos čempionas.

1947–1958 m. SSRS vyrų krepšinio rinktinės žaidėjas. 1947 m. (Tbilisyje) ir 1951 m. SSRS čempionas. SSRS rinktinėje sužaidė 61 rungtynes, pelnė 405 taškus.

1947 m. Prahoje ir 1953 m. Maskvoje – Europos čempionas. 1955 m. Budapešte – Europos čempionato bronzos medalininkas. 1949–1950 m. pasaulio studentų žaidynių čempionas. 1952 m. Helsinkio olimpinių žaidynių ir 1956 m. Melburno olimpinių žaidynių sidabro medalių laimėtojas.

### Trenerio karjera
1959–1962 m. Lietuvos vyrų krepšinio rinktinės vyr. treneris. 1976–1989 m. Kauno krepšinio sporto mokyklos, 1989–1998 m. A. Sabonio krepšinio mokyklos treneris. 1998–2008 m. Kauno „Žalgirio“ dublerių komandos treneris. Su šia ekipa 2008 m. tapo Nacionalinės krepšinio lygos (NKL) čempionu. Tarp K. Petkevičiaus auklėtinių buvo Modestas Paulauskas, Romualdas Venzbergas, A. Šidlauskas, V. Sarpalius, Z. Sabulis, J. Radykas, A. Žukauskas, A. Linkevičius ir kt.

1952 m. SSRS nusipelnęs sporto meistras. 1976 m. Lietuvos SSR nusipelnęs treneris. 2006 m. apdovanotas LTOK Olimpine žvaigžde. Palaidotas Petrašiūnų kapinėse.

## Šaltiniai

## Nuorodos
* K. Petkevičius: „Maloniausios pergalės – su „Žalgiriu“
* Gyva krepšinio legenda nenumalšino pergalių alkio
PAE OFĪ

**Herakliono „OFI Crete“** – Graikijos futbolo klubas iš Herakliono (Kreta). 

## Istorija
Klubas įkurtas 1925 m. Į aukščiausią šalies lygą pateko 1968 m.

2009–2010 m. sezone ekipa žaidė tuometinėje Graikijos Pirmojoje lygoje (Beta Ethniki). 

Iškovojo teisę žaisti elito divizione. Ilgam elito divizione įsitvirtinti nepavyko.

Vaizdas:ofi.gif|
Vaizdas:OFĪ Kreta.png|

## Pasiekimai

## Sezonai

|}

## Lietuviai
* Valdas Dambrauskas, treneris (2022–2023 m.)
* Marius Skinderis, trenerio asistentas (2022–2023 m.)
* Jonas Skinderis, analitikas (2022–2023 m.)
* Justinas Gasiūnas, vartininkų treneris (2022–2023 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Xánthī AÓ

**Ksantės AÓ** – Graikijos futbolo klubas iš Ksantės.

## Istorija
Klubas įkurtas 1969 m. 1989 m. debiutavo elito divizione. Juos rėmė žinomas automobilių gamintojas „Škoda“.

2016 m. buvo pakeistas klubo logotipas. Iš jo dingo Škodos pavadinimas.

2022–2023 m. rungtyniavo Antrojoje Superlygoje.

## Emblema

Vaizdas:Skoda xanthi.svg|Senasis logo
Vaizdas:Xánthī_AÓ.png|Logotipas nuo 2016 m.


## Pasiekimai

## Sezonai

|}

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
PAE Ergotelīs

**Herakliono „Ergotelis“** – Graikijos futbolo klubas iš Herakliono.

## Istorija
Klubas įkurtas 1929 m. 2022–2023 m. rungtyniavo Antrojoje Superlygoje.

## Pasiekimai

## Sezonai

|}

## Lietuviai
* Deividas Česnauskis, saugas, 2009–2010 m.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Činčipė

**Činčipė** (, **Majas** (*Río Mayo*) – upė Ekvadore (Samora Činčipės prov.) ir Peru (Amazonės ir Kachamarkos reg.); Maranjono intakas. Prasideda Ekvadore, Anduose, susiliejus Palandos ir Numbalos upėms. Upė dar žinoma Kananambo (*Canananbo*), Čukimajo (*Chuquimayo*) pavadinimais. Įteka į Maranjoną žemiau Puerto Gvajapės.

Svarbiausi intakai: Isimaniči, Kanačis, Uankabamba.

## Šaltiniai
Uodeguotasis branduolys

**Uodeguotasis branduolys** () – smegenų pamato branduolys. Jis turi galvą (kaktinėje skiltyje), kūną (momeninėje skiltyje) ir uodegą (smilkininėje skiltyje). Uodeguotasis branduolys ir kiautas () sudaro dryžuotąjį kūną (). Dryžuotasis kūnas, raudonasis branduolys (lot. nucleus ruber), juodoji medžiaga () ir kiti centrai bei laidai sudaro ekstrapiramidinę sistemą, kuri atsakinga už automatinius judesius ir skersaruožių raumenų tonusą.
AÓ Iōnikós Nikaías

**„Jonikos“ futbolo klubas**, o kitaip **Nikėjos „Iōnikós“** – Graikijos futbolo klubas iš Pirėjo priemiesčio Nikėjos. Dėl nedidelio atstumo nuo Pirėjaus, kartais vadinamas Pirėjaus „Jonikos“ futbolo klubu. Namų rungtynes žaidžia Neapolio stadione, kuris talpina šešis tūkstančius žiūrovų. 2000 m. pasiekė Graikijos futbolo taurės finalą, kuriame pralaimėjo; žaidė Europos taurės turnyro pirmame etape.

## Istorija
Klubo ištakos siekia 1965 m. Į Aukščiausią lygą pateko 1989 m. ir su pertraukomis joje žaidė šešiolika sezonų. 1998 ir 1999 m. užėmė penktą vietą Superlygoje. 2000 m. pasiekė Graikijos futbolo taurės finalą, bet jame pralaimėjo.

Po nesėkimingo 2006/07 m. sezono ilgam iškrito iš elito diviziono. Buvo nukritę net į ketvirtą pakopą.

2018/19 m. žaidė trečios pakopos pirmenybėse Gamma Ethniki ir užėmė antrą vietą, kuri suteikė galimybę kilti į antrą pakopą.

2020/21 m. tapo Antrosios Superlygos nugalėtojais ir po ilgos pertraukos pateko į stipriausią šalies lygą.

2021/22 m. žaidė Superlygoje.

## Spalvinė gama
* Ekipa namuose žaidžia mėlynomis aprangomis su baltais žymenimis.
* Svetur žaidžia baltos spalvos aprangomis su mėlynais žymenimis.
* Mėlyna ir balta spalvos tapo klubo spalvine gama nuo pat jo įkųrimo 1965 m..

## Apranga
; Sportinės aprangos pokyčiai

## Pasiekimai

## Sezonai

|}
### [[UEFA]] varžybos

## Garsesni žaidėjai
*  Eduardas Stojanovas
*  Ildefons Lima
*  Toni Lima
*  Craig Brewster (1996–2001)
*  Arjan Beqaj (2003–2006)
*  Carlos Fangueiro (2007)
*  Alaixys Romao (2021–)

## Sudėtis
Atnaujinta: 2021 m. lapkričio 24 d.

## Treneriai
*  Gerd Prokop (1992)
*  Olehas Blochinas (1994–1997, 1999–2002)
*  Kostas Polychroniou (1999)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* Neapolio stadionas (stadia.gr svetainėje)
Sienna Guillory

**Sienna Guillory** (g. 1975 m. kovo 16 d. Londone) – anglų aktorė.

## Biografija
Aktorė yra gitaristo Isaac Guillory ir jo pirmos žmonos Tinos duktė. Turi brolį vardu Jace ir taip pat daug jaunesnius netikrus seserį ir brolį – Eleanorą ir Jacobą.

## Filmografija
Sienna debiutavo britų TV seriale „Riders“ (1993). Taip pat atliko vaidmenį miniseriale „The Buccaneers“.

Filme „Helenė iš Trojos“ Sienna Guillory suvaidino Helenę. Atliko Arijos vaidmenį filme „Eragonas“. Taip pat vaidino filme „Absoliutus blogis: Apokalipsė“ kartu su Mila Jovovič.

Vaidino filmuose:
* Absoliutus blogis: atpildas (2012)
* Inkheart/Rašalo širdis (2008)
* Victims/Aukos (2007)
* El Corazón de la tierra/Žemės širdyje (2007)
* Eragon/Eragonas (2006)
* In the Bathroom/Vonioje (2005)
* Rabbit Fever/Triušių karštligė (2005)
* Silence Becomes You/Tyla tau tinka (2005)
* Beauty/Grožis (2004) (TV)
* Resident Evil: Apocalypse/Absoliutus blogis: Apokalipsė (2004)
* Love Actually/Tegyvuoja meilė (2003)
* Helen of Troy/Helenė iš Trojos (2003) (TV)
* The Principles of Lust/Lusto principai (2003)
* The Time Machine/Laiko mašina (2002)
* Superstition/Prietaras (2001)
* Late Night Shopping/Vėlyvo vakaro pirkiniai (2001)
* Oblivious/Išsiblaškęs (2001)
* Sorted/Išspręsti (2000)
* The 3 Kings/Trys karaliai (2000)
* Kiss Kiss (Bang Bang)/Bučiuok bučiuok, šauk šauk (2000)
* Two Days, Nine Lives/Dvi dienos, devynios gyvybės (2000)
* The Rules of Engagement/Veiksmų taisyklės (1999)
* Star! Star!/ Žvaigždė! Žvaigždė! (1999)
* The Future Lasts a Long Time/Ateitis trunka ilgą laiką (1996)
* Riders/Motociklininkai (1993) (TV)

## Nuorodos
* Apie aktorę (Imdb.com)
* Aktorė - Yahoo.com
M2

**M2** arba **M-2** gali reikšti:

Kompiuterių moksle:
* M2 (Opera) – pašto ir naujienų klientas Operos naršyklėje;
* M2 lizdas (*Socket M2*) – kompiuterio procesoriaus lizdas.

Astronomija:
* Mesjė 2 (M2) – žvaigždžių spiečius Vandenio žvaigždyne.

Karyba:
* Browning M2 – kulkosvaidis;
* M2 Bradley – karinio personalo transporto šarvuotis;
* M2 tankas – lengvas tankas;
* M2 mina naudota Antrame pasauliniame kare, skirta pėstininkams;
* HMS M2 – JK povandeninio tipo lėktuvnešis.
Utkubamba

**Utkubamba** (, ) – upė šiaurės Peru, Amazonės regione; Maranjono intakas. Prasideda Anduose, šalia Lejmebambos vietovės, 90&nbsp;km nuo Čačapojo. Suformuoja platų kalnų slėnį. Įteka į Maranjoną ties Bagva. Laivybai upė per maža, tačiau ant jos pastatyta keletas hidroelektrinių, kurios elektra aprūpina ir Čačapoją. Utkubambos vanduo naudojamas drėkinimui. Svarbesni miestai prie upės: Mendosa, Čačapojas, Lamudas, Bagva Grandė, Bagva.

Upė slėnis – svarbi regiono žemdirbystės sritis. Auginama juka, kukurūzai, ryžiai, cukranendrės, bananai. Upės pavadinimas kečujų kalba reiškia „medvilnės pampą“. Senovėje Utkubambos slėnyje gyvavo ikikolumbinė Čačapojo kultūra.
Tikroji Airijos respublikonų partija

**Tikroji Airijos respublikonų armija** (**Real Irish Republican Army** arba **Real IRA**) – nuo IRA atskilusi karinė grupė, susiformavusi 1997 m. Ši organizacija yra Europos Sąjungos teoristinių organizacijų sąraše. Organizacija yra uždrausta Airijoje, Jungtinėje Karalystėje ir JAV.

Airijos respublikonų partijos skilimas įvyko 1997 m. vykusiame slaptame *General Army Convention* susirinkime, kuriame turėjo būti apsispręsta dėl IRA ir Sinn Féin pozicijos dėl taikos proceso ir Didžiojo penktadienio sutarties. Šiame susirinkime Gerry Adams pavyko didžiąją dalį dalyvavusių svarbiausių pogrindžio organizacijos aktyvistų įtikinti ilgalaikių paliaubų reikalingumu.

Nesutikę su tuo IRA nariai sukūrė Tikrąją Airijos respublikonų armiją. Į ją įėjo buvę IRA nariai iš Pietų Armagh, taip pat Derio, Strabane ir Newry. Pirmasis organizacijos lyderis buvo Michael McKevitt. Michael McKevitt 2003 m. rugpjūtyje buvo įkalintas pagal kaltinimus vadovavus teroristinei veiklai. Netrukus po susikūrimo Tikroji IRA pradėjo atakas, panašias į tas, kurias iki ugnies nutraukimo vykdė IRA, tačiau ji neturėjo pakankamai stiprios paramos bazės, į ją buvo infiltruoti informatoriai ir 1998 m. pirmojoje pusėje tai leido Garda Síochána ir Royal Ulster Constabulary atlikti svarbių organizacijos narių areštus. Nepaisant to Tikroji IRA 1998 m. rugpjūčio 15 d. sugebėjo įvykdyti sprogdinimą Omagh miesto centre, kurio metu žuvo 29 žmonės, tarp jų nėščia moteris. šis sprogdinimas, kuris pasak Tikrosios IRA turėjo sukelti nuostolių komercinei infrastruktūrai, sukėlė pasipiktinimą Airijoje, Jungtinėje Karalystėje ir pasaulyje. Daug Tikrosios IRA narių paliko organizaciją, o An Garda Síochána ir britų policija dėjo dideles pastangas sugriauti organizaciją.

Per 1997 ir 1998 m. Tikroji IRA įvykdė keletą sprogdinimų:
* 1997 m. rugsėjo 16: automobilyje įmontuota bomba susprogdinta prie policijos poskyrio Markethill mieste, Armago grafystėje.
* 1998 m. sausio 6: automobilyje įmontuota bomba susprogdinta Banbridge centre, Dauno grafystėje.
* 1998 m. vasario 23: automobilyje įmontuota bomba susprogdinta Portadown centre, Armago grafystėje.
* 1998 m. kovo 10: granatsvaidžiu apšaudytas Armago policijos poskyris, Armago grafystėje.
* 1998 m. birželio 24: automobilyje įmontuota bomba susprogdinta Newtownhamilton mieste, Armago grafystėje. 
* 1998 m. liepos 22: granatsvaidžiu apšaudytas Newry policijos poskyris, Armago grafystėje.
* 1998 m. liepos 28: padegamosios bombos rastos Portadown parduotuvėse, Armago grafystėje.

## Išnašos
Goktos krioklys

**Goktos krioklys** () – krioklys, esantis šiaurės Peru, Amazonės departamente, Bongaros provincijoje, šalia Kokačimbos ir San Pablo gyvenviečių. 20 km į šiaurę nuo Čačapojo. 2006 m. nustatytas krioklio aukštis – 771 m. Tai ketvirtas pagal aukštį planetos krioklys, nusileidžiantis tik Anchelio (Venesuela), Tugelos (PAR) ir Ramnefjellsfosseno (Norvegija kriokliams. Tačiau duomenys yra diskutuotini, kadangi kiti šaltiniai nurodo, kad Gokta – tik 14-a pagal aukštį. Krentančio vandens debitas labai svyruoja, priklausomai nuo kritulių nedideliame, uolėtame krioklį maitinančiame rajone, kuris yra 2 500–3 000 m aukštyje.

Krioklys pavadintas pagal šalia esantį kaimą.

Su kriokliu susiję daugybė mitų, jo bijota, dėl to slėptas net jo egzistavimas, nes mitus vietiniai gyventojai vertino labai rimtai. Dėl to Goktos ilgai nebuvo jokiuose žemėlapiuose. Vienas iš mitų yra apie sireną, kuri, esą, gyvenanti krioklio apačioje. Ji yra upės žuvų motina ir aukso lobio saugotoja. Kam brangi gyvybė, pasak vietinių, prie jos nesiartina.


Image:Chutes de Gocta Août 2007 - Panorama 1.jpg
Image:Chutes de Gocta Août 2007 - Saut Supérieur Rectilinéaire.jpg
Image:Chutes de Gocta Août 2007 - Sommet du Saut Inférieur.jpg